“FWD ประกันชีวิต” ยกขบวนโปรดักส์ร่วมงาน Money Expo 2021
“FWD ประกันชีวิต” ยกขบวนโปรดักส์หลากหลายรูปแบบร่วมงาน “Money Expo 2021” ส่งท้ายปี 2564
“FWD ประกันชีวิต” ยกขบวนโปรดักส์หลากหลายรูปแบบร่วมงาน “Money Expo 2021” ส่งท้ายปี 2564
20 ธ.ค. 2564

นายเดวิด โครูนิช ประธานเจ้าหน้าที่บริหาร บริษัท เอฟดับบลิวดี ประกันชีวิต จำกัด (มหาชน) หรือ FWD ประกันชีวิต กล่าวว่า แบบประกันของเอฟดับบลิวดี มุ่งส่งเสริมให้ผู้บริโภคได้บริหารความเสี่ยงและวางแผนทางการเงินที่เหมาะสม เพื่อเป้าหมายในระยะยาว ไม่ว่าจะเป็นการวางแผนเพื่อเกษียณอย่างมีคุณภาพ หรือลดความเสี่ยงของค่าใช้จ่ายด้านสุขภาพ รวมทั้งความไม่แน่นอนที่อาจเกิดขึ้น โดยเราได้ออกแบบผลิตภัณฑ์ที่สอดคล้องกับความต้องการสำหรับคนทุกเพศ ทุกวัย ตามไลฟ์สไตล์ที่แตกต่าง เพื่อให้ทุกคนได้ใช้ชีวิตในแบบที่ต้องการได้อย่างเต็มที่ “Celebrate living”  โดยไม่ต้องกังวลเพราะมี FWD ประกันชีวิต คอยดูแล
สำหรับผลิตภัณฑ์ที่ถือเป็น Highlight  ในงาน ประกอบด้วย ประกันโรคร้ายแรง ซีไอ ฟิวเจอร์ แบบประกันแนวคิดใหม่คุ้มครองโรคร้ายแรง และการเจ็บป่วยรุนแรงจากทุกสาเหตุรวมถึงโรคอุบัติใหม่ หมดกังวลเรื่องค่าใช้จ่ายที่คาดไม่ถึงพร้อมรับมือกับอนาคตในแบบ New Normal และ ประกันสุขภาพ เอฟดับบลิวดี พรีเชียส แคร์ ที่ให้ความคุ้มครองค่ารักษาพยาบาลแบบเหมาจ่ายด้วยผลประโยชน์เริ่มต้น 1 ล้านบาท  สูงสุด 100 ล้านบาท
พร้อมทั้งประกันคุ้มครองชีวิต คุ้มชีวี เอ็กซ์ตร้า ที่ให้ความคุ้มครองชีวิตถึงอายุ 99 ปี พร้อมเงินคืนทุกปี และโอกาสรับเงินปันผลเมื่อจ่ายเบี้ยประกันครบแล้ว รวมทั้งเงินก้อนเมื่อครบกำหนดสัญญา  แบบประกันเพื่อการเกษียณ เอฟดับบลิวดี ฟอร์ เพนชัน ซึ่งเป็นประกันบำนาญเพื่อสร้างอนาคตสำหรับการเกษียณที่มั่นคง พร้อมรับเงินบำนาญทุกปี
นอกจากนี้ยังมีประกันชีวิตแบบออมทรัพย์ คือ เอฟดับบลิวดี ฟอร์ เซฟวิ่ง 25/15 สำหรับการออมเงินระยะยาว รับเงินคืนทุกปีและรับเงินก้อนเมื่อครบกำหนดสัญญา 150% ของทุนประกัน พร้อมความคุ้มครองสูงสุด 200% ของทุนประกันหากเกิดเหตุไม่คาดฝัน และ เอฟดับบลิวดี อัลทิเมท เซฟวิ่ง 12/6 สำหรับการวางแผนการเงิน พร้อมความคุ้มครองชีวิตตลอดสัญญา ชำระเบี้ยประกันภัย 6 ปี คุ้มครอง 12 ปี รับเงินคืนสูงสุด 6% ของทุนประกัน ผู้สนใจสามารถเยี่ยมชมและสอบถามรายละเอียดกับทีมงาน ได้ที่บูธ FWD ประกันชีวิต รวมทั้งพบกันในปีหน้าที่งาน Money Expo จังหวัดระยอง ระหว่างวันที่ 28-30 มกราคม 2565